

**"Қазақстан Республикасы Денсаулық сақтау министрлігінің мәселелері" туралы Қазақстан Республикасы Үкіметінің 2004 жылғы 28 қазандағы № 1117 қаулысына өзгерістер мен толықтыру енгізу туралы**

***Күшін жойған***

Қазақстан Республикасы Үкіметінің 2013 жылғы 26 тамыздағы № 833 қаулысы. Күші жойылды - Қазақстан Республикасы Үкіметінің 2014 жылғы 23 қыркүйектегі № 1005 қаулысымен

      Ескерту. Күші жойылды - ҚР Үкіметінің 23.09.2014 № 1005 қаулысымен.

      Қазақстан Республикасының Үкіметі **ҚАУЛЫ ЕТЕДІ:**

      1. «Қазақстан Республикасы Денсаулық сақтау министрлігінің мәселелері» туралы Қазақстан Республикасы Үкіметінің 2004 жылғы 28 қазандағы № 1117 қаулысына (Қазақстан Республикасының ПҮАЖ-ы, 2004 ж., № 41, 529-құжат) мынадай өзгерістер мен толықтыру енгізілсін:

      1) көрсетілген қаулымен бекітілген Қазақстан Республикасы

Денсаулық сақтау министрлігі туралы ережеде:

      16-тармақта:

      1. Орталық аппараттың функциясында:

      16) тармақша мынадай редакцияда жазылсын:

      «16) медициналық көмек көрсетуді ұйымдастыру стандарттарын әзірлеу және бекіту»;

      25), 48) тармақшалар алынып тасталсын;

      мынадай мазмұндағы 52) тармақшамен толықтырылсын:

      «52) дәрілік заттарды ұтымды пайдалану мәселелері жөніндегі формулярлық комиссия қызметінің ережесі мен тәртібін бекіту;»;

      2) Қазақстан Республикасы Денсаулық сақтау министрлігінің

қарамағындағы ұйымдар мен олардың ведомстволарының тізбесінде:

      Шаруашылық жүргізу құқығындағы мемлекеттік кәсіпорындар деген 1-кіші бөлімде:

      16-тармақ мынадай редакцияда жазылсын:

      «16. Қазақстан Республикасы Денсаулық сақтау министрлігі Мемлекеттік санитариялық-эпидемиологиялық қадағалау комитетінің Атырау облыстық санитариялық-эпидемиологиялық сараптау орталығы;»;

      Қазыналық кәсіпорындар деген 2-кіші бөлімде:

      23-тармақ мынадай редакцияда жазылсын:

      «23. Қазақстан Республикасы Денсаулық сақтау министрлігі Мемлекеттік санитариялық-эпидемиологиялық қадағалау комитетінің Ақтөбе облыстық санитариялық-эпидемиологиялық сараптау орталығы;»;

      Жауапкершілігі шектеулі серіктестік деген 3-бөлімнің 1-тармағы алынып тасталсын.

      2. Осы қаулы қол қойылған күнінен бастап қолданысқа енгізіледі.

      *Қазақстан Республикасының*

*Премьер-Министрі                      С. Ахметов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК